1. 1807: 'n Appèlhof vir siviele eise word in die Kaap ingestel.
1900: Die veldslae by Kliprivierberg (ZAR) waarin die Boere die aftog moes blaas, en Biddulphberg naby Senekal (OVS) waar Macleod se Britse magte verslaan is, asook by Lindley (OVS) tussen 27 en 31 Mei waar kol Spragge met 441 offisiere en manskappe aan die Boere onder bevel van genl PD de Wet oorgegee het, vind plaas.
2. 1933: Die eerste 10 000 Afrikaanse Bybels kom in Suid-Afrika aan. Met gretigheid is na hierdie koms uitgesien en uiteindelik het dit met die Carnarvon Casle uit Londen in Kaapstad aangekom. Op verskeie plekke in die land sou die ontvangs van hierdie Bybel op feestelike wyse geskied.
3. 1619: Die Sinode van Dordrecht 1618-1619 sluit af. Lees hieroor in hoofartikel.